HelQCtrblacjf J 3 * V LAUOARDACUR 7. DESEMBER 2002 f LAUGARDAGUR 7. DESEMBER 2002 HelQctrblcið H > " V " Þykist ekki vera venjulegur GunnarLárus Hjálmarsson eða dr. Gunni stýrir hinum vinsæla Popppunkti á Skjá ein - um . Hann talar við DVum hina mörqu hatta sína , ástir og barneignir og nekt forsetans . Sennilega er spurningaþátturinn um Popppunkt sem sýndur er á Skjá einum á laugardagskvöldum meðal vinsælasta sjónvarpsefnis á íslandi . Fyrir fáum árum hefði það ekki þótt sennilegt að gera mætti skemmtilegan spurningaþátt með þvi að spyrja hálf - ruglaða , útlifaða poppara út úr um hljómsveitir og dægurlög . En maðurinn með kúlulaga höfuðið í skrýtnu skyrtunum , dr. Gunni , eða Gunnar Lárus Hjálmarsson , hefur farið létt með það . Þegar maður sér hann og Felix Bergsson standa skælbrosandi hlið við hlið í leikmyndinni sem er eins og eftir húsamál - ara á sýru kemst maður strax i gott skap . Svo sitja gamlar poppstjörnur og pukrast með gleraugun við að rýna á skjáinn 1 borðinu og ungu mennirnir rúlla gömlu mönnunum upp og áhorfendur æpa af hrifn - ingu þegar keppendur syngja af innlifun . Þetta er ótrúlega skemmtilegt . Gunnar Lárus Hjálmarsson er 37 ára gamall og hann segist nýlega vera farinn að nota nafnið doktor Gunni þegar hann kynnir sig í síma . Þannig er hann smátt og smátt að taka þetta aukasjálf sitt í sátt þótt það séu um 15 ár síðan hann kom fyrst fram undir þessu nafni . Þá ferðaðist doktorinn einn um lendur poppsins en hafði sér til fulltingis vandaðan trumbu - heila af gerðinni Dr. Rhythm . Með samruna rafheil - ans og hins lifandi tónlistarmanns varð dr. Gunni til . Maður hinna mörgu litríku skyrtna og maður margra hattá er Gunnar Lárus . Hann er tónlistarmað - ur í margvíslegum skilningi orðsins því hann hefur verið í mórgum hljómsveitum en hann hefur líka unnið í banka , afgreitt í plötubúð , séð um þætti í út - varpi og nú í sjónvarpi og skrifað bók um sögu rokks - , ins á 20. öld á íslandi og starfað við blaðamennsku . Hvað meinar maðurinn ? Sjálfskipaður menningarviti sagði í eyru blaða - manns áður en lagt var af stað i viðtalið að Popp - punktur væri gott dæmi um sjónvarpsefni sem væri hægt að búa til án þess að vanda sig . Er þetta ekki argasta móðgun , Gunnar ? „ Hvað meinar maðurinn , að vanda sig . Ég reyni að vanda mig við að semja spurningarnar . Það er alltaf verið að nöldra í mér út af vitlausum spurningum en það er vegna þess að heilinn í mér er svo götóttur . Ég veit þetta ekki allt sjálfur . Ég þarf að afla heim - ilda , trixið er að dreifa þessu yfir þessi fimmtíu ár sem eru undir . Það er vonlaust að ætla að undirbúa sig eitthvað sérstaklega mikið fyrir þetta , " segir dokt - orinn þar sem við sitjum yfir kaffi á Hótel Borg . - En hver átti þessa hugmynd ? „ Hún er 2 - 3 ára og er hugmynd Sindra Kjartans - sonar og Árna og Hrannar Sveinsbarna . Þau leituðu til mín og Arnars Eggerts Thoroddsen , poppfræðings á Mogganum . Við áttum að vera tveir í þessu . Svo gerðist ekkert fyrr en í haust . Þá var búið að skera niður og skera systkinin í burtu og Arnar í burtu og fá fjölskylduvænan kynni til að vera í front - inum . Upprunalega átti þetta að vera samruni Gettu betur og Kontrapunkts . Svo er þetta alltaf í þróun og er enn að breytast . Það er alltaf verið að skamma mig fyrir of þungar spurningar en mér finnst þær vera léttar . Kannski er það af því ég veit svörin , " segir doktorinn glottuleit - ur . - Hver á heiðurinn af þessari leikmynd ? „ Það er leikmyndahönnuður Skjás eins sem heitir Stefán Bogi og er mikill meistari . Hún venst ágæt - lega . " - Spurningarnar eru samdar fyrir hvern þátt sér - staklega og lagaðar að því hvaða hljómsveitir eru að keppa því Gunnar segir að það sé ósanngjarnt að vera að spyrja Lúdó og Stefán út í dauðarokk eða pönk . „ Ég reyni að vera sanngjarn og ég held að það hafi alltaf tekist og sigur manna verið verðskuldaður . " Sinfó á ekki séns - Þegar þetta samtal fer fram á eftir að senda út þrjá þætti en úrslit verða 21. desember . Það eru hljómsveitirnar Ham , Fræbblarnir , í svörtum fötum og Rúnar Júl sem eru enn eftir í pottinum . Af þessum böndum vill Gunnar meina að aðeins Ham sé hætt því Fræbblarnir séu löngu endurvaktir . Verðlaunin eru utanlandsferð frá Terra Nova í eina viku til Portúgal . Gunnar segir að meginvinningurinn felist í heiðrinum að vera poppfróðasta sveit landsins 2002 . Felur þetta í sér að þátturinn muni halda áfram að ári ? „ Já , það er nokkurn veginn ákveðið að við höldum áfram næsta haust . Sextán hljómsveitir eru aðeins brot af því sem er í boði . Þarna vantar stórstjörnur eins og Bubba , Bjögga og ég tala nú ekki um Björk . " - Á Sinfóníuhljómsveit íslands séns á að taka þátt ? „ Það eru aðeins óríkisstyrktar hljómsveitir sem fá að vera með . " - Sérstakur aukaþáttur verður svo tekinn upp eftir viku . Þar keppa þrír atvinnumenn í poppfræði sem starfa á fjölmiðlum á móti þremur fulltrúum alþýð - unnar . Þetta eru þau Andrea Jónsdóttir , Ólafur Páll Gunnarsson og Arnar Eggert Thoroddsen en rúmlega 50 nöfn hafa borist í pott um líklega andstæðinga þeirra . Doktorinn er enginn nýgræðingur í poppfræðum því eftir hann kom út bókin Eru ekki allir í stuði ? fyr - ir rúmu ári og innihélt poppsögu íslands frá miðri 20. óld . í fyrstu útgáfu bókarinnar vantaði einn kafla um áttunda áratuginn sem gárungar segja að hafi verið ómeðvituð gleymska af hálfu Gunnars því hann hafi síst viljað muna eftir því tímabOi í rokksögunni . Þessari kenningu hafnar hann alfarið og segir þetta óvenjulegt slys en alls ekkert „ freudian slip " . „ Þetta var skemmtilega hallærislegt tímabil svona eftir á en kaflinn sem ég skrifaði var afar vandaður og skemmtilegur . " Skáldsaga væntanleg Bókin verður líklega endurútgefin og endurskoðuð innan skamms og þá í kiljuformi svo aðdáendur geta orðið sér úti um nýjustu upplýsingar frá doktornum . En það er ljóst að þetta er ekki endir heldur upphaf á rithöfundarferli Gunnars því á næsta ári kemur út fyrsta skáldsaga hans . „ Ég vil ekkert segja um hana annað en að hún ger - ist á síðustu 20 árum Qg styðst við sannsögulega at - burði og sögusvið . " - Er þetta þá skáldsaga um íslenskan poppheim ? „ Þetta er ekkert líkt skáldsögu Valgeirs Guðjons - sonar hér um árið . " Fleira verður ekki togað upp úr honum en ljóst að þarna bætist rithöfundurinn Gunnar Lárus Hjálmars - son i hóp hinna mörgu andlita sem doktorinn setur upp eftir hentugleikum . „ Þetta er of lítið markaðssvæði til að maður geti einskorðað sig við eitthvað eitt . Þetta er alltaf basl að eiga salt i grautinn og ég tek því sem býðst . Ég er ekk - ert svona mikið kameljón eða fjölhæfur . Flest sem ég hef gert tengist tónlist með einhverjum hætti . " - Það var samt ekki svo að Gunnar sæti lengi á skólabekk og lærði tónlist . Hann bögglaðist með klassískan gítar í fanginu í tvo vetur en lagði hann svo frá sér . „ Ég sá Fræbblana á tónleikum 1979 og þá áttaði ég mig á að þetta snerist um að gera hlutina frekar en að kunna þá . Þetta er sama attitúdið og Purkurinn starf - aði eftir og mér fannst það gott . Ég held að ég vinni ennþá eftir þessu . Ef mann langar til að gera eitthvað skemmtilegt , hvort sem það er að vinna við blaða - mennsku eða sjá um sjónvarpsþátt , þá fer maður ein - faldlega og gerir það . Maður getur heldur ekki setið heima og beðið eftir aö einhver uppgötvi mann heldur verður maður að koma sjálfum sér á framfæri . Þess vegna hef ég verið óragur við að fara út og banka á ýmsar dyr en í seinni tíð gerist það æ oftar að það kemur einhver og bankar hjá mér . " Forsetinn allsber - Doktorinn heldur úti heimasíðu þar sem kennir margra grasa . Þar á meðal er bloggsíða þar sem hann tjáir sig í frjálslegu dagbókarformi um allt milli him - ins og jarðar um líf sitt og setur fram skoðanir sínar á flestum hlutum . Bloggsamfélagið hefur verið talsvert í umræðunni undanfarna mánuði en fyrir óinnvígða er það stytting á enska orðinu weblog og er í rauninni dagbók á Net - inu . Doktor Gunni er ekki alveg eins og allir aðrir bloggarar því þótt þeir séu margir opinskáir um einka - mál sín þá hefur enginn þeirra skrifað um typpið á Ólafi Ragnari Grímssyni eins og dr. Gunni gerði . Ertu að reyna að ganga fram af fólki ? „ Hvar annars staðar i heiminum á maður á hættu að sjá forsetann nakinn í sundlaugarsturtunni og hvers vegna ekki að skrifa um það ? Ég skrifaði nú reyndar frekar fallega um forsetann ef út í það er farið . Ég er ekkert að pæla sérstaklega í því að ganga fram af fólki . Dr. Gunni heitir í rauninni Gunnar Lárus Hjálmars - son og segist ekkert þykjast vera venjulegur . Hann segist ganga í flíspeysum og horfa á Friends en hann lét gifta sig í Las Vegas og safnar Hawaii-skyrtum . DV-mynd ÞÖK Þetta blogg er eins og sitja á kaffihúsi og spjalla við kunningja sinn . Maður hefur tilhneigingu til þess að láta allt flakka og er ekkert sérstaklega að spá í það hvort einhver á næsta borði sé að hlusta . Ég er enginn sérstakur stuðningsmaður forsetans . Ég kaus hann á sínum tíma og taldi mig vera að velja ákveðinn pakka sem er ekki lengur í boði og ég myndi ekki kjósa hann í dag . " - Eru bloggheimar sérstakt samfélag eða nýr fjöl - miöill ? „ Mér finnst þetta nú aðallega vera þröngur hópur fólks sem er að tala hvert við annað og vitna hvert í annað . Ég hef reynt að forðast að vera eins og aðrir bloggarar . Það sem vakir fyrst og fremst fyrir mér er að skemmta fólki . Það gerist ekki nema þú þorir að segja eitthvað . Ég hafði þetta sama að leiðarljósi þegar ég skrifaði plötugagnrýni á sínum tíma . Ég vildi ekki skrifa eitthvert helvítis moð sem enginn nennti að lesa nema popparinn sjálfur og konan hans . Ég vildi skrifa eitthvað sem fólk hefði gaman af að lesa . Svo hefur mér fundist það skemmtilegur undirbún - ingur fyrir rithöfundinn Gunnar Lárus Hjálmarsson að blogga . " Vil ekki sýnast frík - Þú tjáðir þig skemmtilega á síðunni þinni um dag - inn um „ venjulegt " fólk og sagðist vel þora að segjast vera frík . Viltu vera óvenjulegur ? „ Ég er ekkert að reyna að þykjast vera eitthvað of - urvenjulegur en ég vil heldur ekki sýnast vera eitt - hvað sérstakt frík . Ég geri bara það sem ég vil . Margt sem ég geri er venjulegt , ég geng í flíspeysum , horfi á Friends og Silfur Egils . En það finnst áreiðanlega öll - um þeir vera mjög venjulegir , jafnvel organdi geðsjúk - lingum . Við erum öll venjuleg á okkar hátt og öll jafn - venjuleg þegar við erum dauð . " - Gunnar fór ekki alveg troðnar slóðir venjulega fólksins í sumar þegar hann giftist Bjarnveigu Magn - úsdóttur frá ísafirði í Las Vegas og fór síðan i brúð - kaupsferð til Hawaii . Var þetta einhver æskudraum - ur ? „ Hana langaði til að gifta sig í Las Vegas eins og í einhverri bíómynd sem hún sá á ísafirði . Vinkona hennar segir að það hafi verið Beetlejuice en hún man það ekki sjálf . Mitt innlegg var að fara til Hawaii . Ég hef lengi verið hrifinn af skrautlegum Hawaii-skyrtum og safnað þeim lengi og hvar er betra að kaupa þær og ganga í þeim en á Hawaii ? Ég hef löngum haft áhuga á Suðurhöfum en aldrei komið þangað . Við vorum því miður heila viku í Las Vegas en tveir dagar hefðu verið alveg nóg . Þetta er óskaplega einhæf borg sem býður upp á lítið ef maður er ekki spilasjúklingur , spennu - eða átfíkill . Þetta er höfuð - borg hlaðborðsins og þarna er hægt að éta allan dag - inn . " Af hverju Lufsan ? - Þeir sem lesa áður áminnsta heimasíðu doktorsins vita að hann kallar eiginkonu sina aldrei neitt annað en Lufsuna sem hefur eflaust á sér frekar óvirðulegan blæ í eyrum sumra . í sumar lýsti hann fjálglega á sið - unni löngunum þeirra til þess að eignast barn og hug - myndum hans um staðarval þar sem getnaður skyldi eiga sér stað . Eitt sinn voru þau hjónin t.d. komin í Reykjadal norðan Hveragerðis með nestiskörfu og teppi en óhag - stætt veður og umferð hamlaði framkvæmdum . Einnig hefur verið talað um rætur pálmatrés á Hawaii til að reyna að gera Pálma Gunnarsson . Hvernig er staðan í þessum efnum og hvað á þetta gælunafn eiginlega að þýða ? „ Þetta er bara mitt gælunafn á konunni minni og á sér miklu lengri sögu en sá neikvæði stimpill sem menn vilja setja á þetta orð . Við látum þess vegna gagnrýni sem vind um eyrun þjóta og neitum að láta tíðarandann kúga okkur . Hún kallar mig Gunnar eða Lalla eftir því hvernig liggur á henni . Mér finnst barneignir eðlilegt framhald af giftingu . Ég hélt kannski að þetta væru seinustu forvöð því ég væri orðinn svo gamall að það væri hætta á dvergvexti eða mongólisma en hún er 10 árum yngri svo það er víst allt í lagi . En ég ætla að eiga allar yfirlýsingar um málið fyrir mig . Þetta var orðið heldur mikið tal opinberlega um að „ leggja i " eða „ setja í ofninn " og þess háttar . Þetta gerist þegar það gerist . " Gefst aldrei upp - Langt og krókótt ferðalag Gunnars gegnum ís - lenskan tónlistarheim liggur allt frá myrkum afkimum þar sem fáir eiga leið um eða leggja við hlustir og menn gefa út kassettur í einu til hundrað eintökum og yfir I léttúðuga tónlist við alþýðuskap . Allir muna eft - ir barnaplötunni þar sem Prumpulagið varð að því sem doktorinn kallar „ novelty hit " og fyrstu plötu Un - unar þar sem Rúnar Júl söng lagið um huldumeyna og þjóðin öll hummaði með . „ Þegar ég gaf út barnaplötuna þá sendi ég kynning - arspólu á óll 250 barnaheimili landsins . Ég bjóst við bréfum frá fóstrunum um álit þeirra á tónlistinni en það kom ekki eitt einasta , barnaheimilin þögðu . Maður vonar alltaf þegar eitthvað er sett á plötu að það seljist vel og ég hef oft látið mig dreyma um mikla sölu og vinsældir . Stundum hefur það gengið upp , stundum ekki . En það er ekki hægt að reikna út hvenær það gerist en maður gefst aldrei upp . " Um þessar mundir stendur doktorinn í framlínu hljómsveitar sem heitir dr. Gunni og spilar einmitt á Grand Rokk í kvöld , laugardag , i þriðja og síðasta sinn . Hvernig tónlist er verið að spila ? „ Þetta er fyrst og fremst rokk og ról . Sennilega er þetta nær Svarthvítum draumi en Unun en við stefn - um ótrauðir í hrjóðver eftir áramótin því það er tilbú - ið efni á plótu . Hún verður tekin upp eftir gamla handvirka laginu á segulbönd þar sem engar tölvur koma við sögu og ekkert er hægt að svindla . Þetta verður hreint og ómengað rokk . " - Það var hin ódauðlega hljómsveit Jethro Tull sem söng um að gamlir rokkarar gætu aldrei hætt og þeg - ar maður sér hinn þrekvaxna , hárlitla doktor og heyr - ir hann tala um rokkið er ljóst að einhver fótur er fyr - ir þessu . „ Mér þætti mjög gaman að sjá marga rokkara , eins og t.d. Bjögga Halldórs , hverfa aftur til uppruna síns og syngja eins og hann gerði með Ævintýri í gamla daga . Það kæmi verulega á óvart . En annars er þetta alveg satt . Rokkið deyr aldrei í manni ef það hefur einu sinni tekið sér bólfestu þar og hljómsveitir deyja aldrei . Þær fara bara í pásu . " -PÁÁ +